เหลียวมอง…ชุมชนบางไส้ไก่ (หมู่บ้านลาว) ตอนที่ 2 ขลุ่ยบ้านลาว
มหาวิทยาลัยราชภัฏบ้านสมเด็จเจ้าพระยา
จิราภรณ์ หนูสวัสดิ์
ขลุ่ยบ้านลาว การสืบสานวัฒนธรรมการทําขลุ่ย ชุมชนบางไส้ไก่บ้านสมเด็จ (หมู่บ้านลาว) อาจไม่ใช่เป็นแหล่งทําขลุ่ยแห่งเดียวในประเทศไทย สันนิษฐานว่ายังมีชุมชนอื่น ๆ ที่ทําขลุ่ยเหมือนกับหมู่บ้านลาว ที่เป็นกลุ่มชนชาวลาวที่อพยพมาจากนครเวียงจันทน์ด้วยกัน เมื่อครั้งสมัยพระเจ้าตากสินแห่งกรุงธนบุรี และสมัยสมเด็จพระนั่งเกล้าเจ้าอยู่หัว (รัชกาลที่ 3) ซึ่งได้กระจัดกระจายแยกย้ายกันไปตั้งถิ่นฐานบ้านเรือนในจังหวัดต่าง ๆ ทางภาคกลาง และภาคอีสานของไทยนั่นเอง ปัจจุบันนี้ยังเหลือบ้านที่ทําขลุ่ยมาอย่างต่อเนื่อง ซึ่งเป็นลูกหลานของช่างทําขลุ่ยดั้งเดิมเกือบทั้งสิ้น ได้แก่ บ้านขลุ่ยอิ่มบุปผา คุณอุทิศ อิ่มบุปผา บ้านคุณดารารัตน์ เทศทอง บ้านขลุ่ยประสงค์ คุณเพิ่มสุข สอนวิทย์ บ้านขลุ่ยทวีผล คุณทวีผล สอนวิทย์ บ้านขลุ่ยร้านชลิต คุณชลิต มารศรี บ้านขลุ่ยบ้านลาว คุณสุนัย กลิ่นบุปผา ร้านขลุ่ยลุงจรินทร์ คุณนิตยา รู้เจียมสิน บ้านขลุ่ยมงคล คุณพรรณธิภา พุทธรักษ์ สิ่งที่น่าภาคภูมิใจอย่างยิ่งของขลุ่ยบ้านลาวถือได้ว่าเป็นขลุ่ยที่มีคุณภาพชั้นดี มีความประณีต และมีเสียงที่ไพเราะจนเป็นที่ยอมรับของคนทั่วไปทั้งในประเทศและต่างประเทศ อีกทั้งยังมีเอกลักษณ์เฉพาะตัวที่โดดเด่นไม่เหมือนใครคือ ขลุ่ยไม้ลวกที่มีลวดลาย ที่เรียกว่า “ขลุ่ยลายไม้ไผ่ลายดอก” และขลุ่ยไม้ลวกที่ไม่มีลวดลายซึ่งเป็นลวดลายที่เกิดจากธรรมชาติของไม้ลวกนั่นเอง ที่มา : จิราภรณ์ หนูสวัสดิ์. (2565,1 มีนาคม). เหลียวมอง…ชุมชนบางไส้ไก่ (หมู่บ้านลาว) . https://medium.com/@jirapornnoosawas/(หลียวมอง-ชุมชนบางใส้ไก่-หมู่บ้านลาว-ตอนที่-2-ขลุ่ยบ้านลาว-9674d92a91af
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ชุมชนวัดบางไส้ไก่
บางไส้ไก่บ้านสมเด็จฯ